Prabuty
<s>Prabuty (njemački: Riesenburg) je grad od 8,625 stanovnika na sjeveru Poljske.</s>

<s>Geografske karakteristike</s>

<s>Prabuty se nalazi na jugoistoku Pomeranskog vojvodstva, rijeci Liwi.</s>

<s>Historija 
Prabuty je prvi put dokumentiran 1236. kao utvrda Starih Prusa - Rezia, koju su zauzeli i razorili Teutonski vitezovi.</s><s>Četrdeset godina kasnije, na istom mjestu započela je izgradnja zamka uz koji je izraslo naselje - Riesenburg, koji je status grada dobio 1330.</s><s>Još od osnivanja Pomezanske biskupije 1243. rizenburgški zamak bio je biskupska rezidencija, dok se Katedralni kaptol (sjedište) nalazilo u Marienwerderu (Kwidzynu).</s>

<s>Sredinom 14. vijeka rizenburgški zamak postao je jedna od najmonumentalnijih biskupskih rezidencija u Teutonskoj državi.</s><s>14. vijek bio je period bez ratova i invazija, ali je grad trpio zbog brojnih epidemija i prirodnih katastrofa.</s>

<s>15. vijek protekao je u ratovima između Poljsko-litavske unije i Teutonske države za vrijeme kojih je 1414. 
grad spalila Jagelova vojska.</s><s>Teror Teutonskih vitezova rezultirao je željom nekih građana da se pridruže Pruskoj konfederaciji osnovanoj 1440.</s><s>Te je težnje osujetio biskup Caspar, tako da je i nakon Trinaestgodišnjeg rata i Toruńskog mira - Prabuty ostao dugi niz godina u 
Teutonskoj državi.</s>

<s>Period 1501 - 1521 bio je zenit Prabutya jer je bio prijestonica Pomezanske biskupije.</s><s>Nakon sekularizacije Pruske 1525. prestala je postojati Teutonska država, a i Pomezanska biskupija je izgubila na važnosti, jer je izgubila mnogo vjernika koji su prihvatili luteranizam.</s><s>Tokom 16. vijeka u grad se doselilo puno Poljaka, krajem 16 i početkom 17. vijeka harale su epidemije.</s>

<s>Švedsko-poljski ratovi u 17. vijeku prouzročili su velika razaranja i osiromašenje njegovih stanovnika.</s><s>Između 1688. i 1787.</s><s>Prabuty su uništila tri velika požara.</s>

<s>U 19. vijeku grad je povezan željezničkom prugom sa Malborkom i Kwidzynom, ali se nije industralizirao.</s><s>Za Drugog svjetskog rata razoreno je oko 55% zgrada.</s>

<s>Privreda</s>

<s>Nakon Drugog svjetskog rata u Prabutyju su osnovana brojna industrijska poduzeća i zadruge, od kojih su brojna nakon 1990-ih i privatizacije bankrotirala.</s><s>Umjesti njih osnovano je puno malih porodičnih firmi koje jedva preživljavaju, ali bi trebale postati nosioci razvoja.</s>

<s>Znamenitosti</s>

<s>Najveća znamenitost je gotička konkatedrala sv. Vojtjeha iz 14. vijeka.</s>

<s>Izvori</s>

<s>Vanjske veze</s>

<s>Urząd Miasta Prabuty (službene stranice)</s>

<s>Gradovi u Poljskoj</s>

